สหวิริยาฯเท1.6หมื่นล.ฮุบโรงเหล็กกลุ่มทาทา
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — SSI เซ็นเอ็มโอยูซื้อโรงถลุงเหล็กในเครือทาทา 1.6 หมื่นล้านบาทBJC เล็งหาพันธมิตรร่วมซื้อคาร์ฟูร์ จ่อกู้แบงก์เพิ่มทุนหาเงินมาซื้อ
นายวิน วิริยประไพกิจ กรรมการผู้จัดการใหญ่ บริษัท สหวิริยาสตีลอินดัสตรี (SSI) เปิดเผยว่า วันที่ 27 ส.ค. ได้ลงนามในบันทึกความเข้าใจกับ Corus UK Limited (Corus) บริษัทในกลุ่ม Tata Steel Group ผู้ประกอบการอุตสาหกรรมเหล็กรายสำคัญของโลก เพื่อแสดงเจตนารมณ์ในการพิจารณาเข้าทำรายการซื้อสินทรัพย์โรงงานถลุงเหล็ก Teesside Cast Products ของ Corus และการวางกรอบทิศทางและกำหนดขอบเขตเงื่อนไขอื่นๆ โดยการลงทุนจะประกอบด้วยการซื้อสินทรัพย์การผลิตเหล็กต้นน้ำ มูลค่าเบื้องต้นประมาณ 500 ล้านเหรียญสหรัฐ หรือ 15,750 ล้านบาท 
Teesside Cast Products เป็นโรงงานผลิตเหล็กแท่งแบน (Slab) ครบวงจร โดยนับเป็นโรงงานถลุงเหล็กและผลิตเหล็กกล้าที่ใหญ่ที่สุดแห่งหนึ่งในยุโรป มีกำลังการผลิตเหล็กแท่งแบนประมาณ 3.5 ล้านตันต่อปี โดยมีโรงงานตั้งอยู่ที่เมือง Teesside ทางภาคตะวันออกเฉียงเหนือของประเทศอังกฤษ 
การแสดงเจตนารมณ์เพื่อการซื้อสินทรัพย์ในครั้งนี้เป็นไปตามแผนยุทธศาสตร์ของเอสเอสไอที่ต้องการจะขยายกระบวนการผลิตไปยังอุตสาหกรรมการผลิตเหล็กต้นน้ำ เพื่อมุ่งสู่การเป็นผู้ผลิตเหล็กครบวงจร และสร้างความแข็งแกร่งในการดำเนินธุรกิจ
ขณะนี้บริษัทอยู่ระหว่างการศึกษารายละเอียดของสินทรัพย์ การวางแผน และจัดหาแหล่งเงินทุน รวมถึงการเจรจากับทาง Corus เพื่อให้บรรลุข้อตกลงสำหรับการเข้าซื้อสินทรัพย์ดังกล่าว
ด้านนายกิตติพงษ์ รัตนชัยสิทธิ์ ผู้ช่วยผู้อำนวยการฝ่ายบัญชีและการเงิน บริษัท เบอร์ลี่ ยุคเกอร์ (BJC) กล่าวว่า ขณะนี้บริษัทอยู่ระหว่างหาพันธมิตรเพื่อร่วมมือกันในการเข้าประมูลซื้อกิจการห้างสรรพสินค้าคาร์ฟูร์ประเทศไทย เนื่องจากบริษัทไม่มีประสบการณ์ความเชี่ยวชาญด้านค้าปลีก 
สำหรับแหล่งเงินทุนที่จะนำมาใช้ในการซื้อกิจการ ส่วนหนึ่งจะมาจากผลดำเนินงานภายในของบริษัทที่แต่ละปีจะมีกำไรก่อนหักภาษีค่าเสื่อมและดอกเบี้ย(อีบิตดา) เฉลี่ยปีละ 3,0004,000 ล้านบาท รวมถึงการเพิ่มทุนจดทะเบียนด้วย
นอกจากนี้ ยังมีช่องที่กู้เงินจากธนาคารพาณิชย์ได้อีกประมาณ 1.6 หมื่นล้านบาท หากดูจากหนี้สินต่อทุน (D/E) กับสถาบันการเงินว่าดี/อี ต้องไม่เกิน 1.75 เท่า จึงยังมีช่องกู้ได้อีก